# Marta Padovan

Conxita Alà i Miquel, coneguda amb el nom artístic de Marta Padovan (Poblenou, Barcelona, 1938 - 29 de setembre de 2019), fou una actriu catalana de teatre, televisió, cinema i doblatge. De jove va estudiar la carrera de piano al Conservatori Municipal de Barcelona i va iniciar-se al cinema a finals de la dècada del 50. Va actuar en títols com Los desamparados, ¿Dónde vas, triste de ti? o Fanny Pelopaja. També va participar en Orígens, l'any 2000, i a la pel·lícula per a la televisió L'estratègia del cucut, el 2001.
La seva popularitat va créixer amb actuacions televisives a partir de la dècada del 1980 com Marta sempre, Marta tothora, que va protagonitzar, o De professió: A.P.I. També va treballar a Pedralbes Centre, Mar de fons i Laura. I destaquen els seus papers a Majoria absoluta i Nissaga de poder (on feia d'Assumpció). En el món del doblatge, va fer-se popular per posar la veu a la protagonista de la sèrie estatunidenca Roseanne. També va participar en el doblatge del film Bonnie i Clyde i de les sèries S'ha escrit un crim, Bonanza i Yū yū hakusho. Va arribar a ser directora de doblatge, per exemple, de la sèrie Nip/Tuck i la pel·lícula Mr Brooks.
També va actuar al teatre a partir de la dècada del 1960 i durant la del 1970 va tenir companyia de teatre pròpia.

## Obres
### Teatre

* 1961: Una noche deliciosa, de Jacques Deval, con Alejandro Ulloa.
* 1963: Blas de Claude Magnier. Direcció de Josep Maria Loperena. Estrenada al Teatre Candilejas de Barcelona
* 1965: El paraguas y el sombrero d'Agustín de Quinto. Estrenada al Teatre Windsor, de Barcelona
* 1961: Una noche deliciosa de Jacques Deval, amb Alejandro Ulloa. Estrenada al Teatre Windsor, de Barcelona
* 1966: Un elefante blanco de Xavier Regàs. Estrenada al Teatre Windsor de Barcelona
* 1967: Un cop a la setmana. Estrenada al Teatre Romea de Barcelona
* 1969: Una noia de bosc de Joaquim Muntañola. Estrenada al Teatre Romea de Barcelona
* 1971: Domesticar a una mujer d'Alfonso Paso. Estrenada a Cafè-teatre Gaslight de Barcelona
* 1971: No muerdas la manzana del prójimo de Rafael Richart. Estrenada al Martin's Cafè-teatre de Barcelona
* 1973: Macbett d'Eugène Ionesco. Estrenada al Teatre Moratín de Barcelona
* 1974: ¿Qué pasa en la alcoba?, d'Alfonso Paso. Direcció: Antoni Chic. Estrenada a Cafè-teatre Gaslight de Barcelona
* 1976: Dónde duermen dos...¿Duermen tres!. Teatre Romea, de Barcelona
* 1986: Pel davant i pel darrera de Michael Frayn. Direcció d'Alexander Herold. Estrenada al Teatre Condal de Barcelona

### Cinema

* 1958: La muralla. Director: Luis Lucia
* 1959: Las locuras de Bárbara
* 1960: ¿Dónde vas triste de tí?. Director: Alfonso Balcázar
* 1960: Los abanderados de la providencia. Director: José Luis Pérez de Rozas
* 1960: Tu marido nos engaña. Director: Miguel Iglesias
* 1960: Los desamparados. Director: Antonio Santillán
* 1960: Amor bajo cero. Director: Ricardo Blasco
* 1960: Hay alguien detrás de la puerta. Director: Tulio Demicheli
* 1961: La cuarta carabela. Director: Miguel Martín
* 1962: Escuela de seductoras. Director: León Klimovsky
* 1963: Senda torcida. Director: Antonio Santillán
* 1963: El diablo en vacaciones. Director: José María Elorrieta
* 1976: Trampa mortal. Director: Tobe Hooper
* 1984: Fanny Pelopaja. Director: Vicente Aranda
* 2001: L'estratègia del cucut. Directora: Sílvia Quer

### Televisió

* 1980: Mare i fill, societat limitada
* 1985: Marta sempre, Marta tothora. Realitzador: Antoni Chic
* 1988: De professió: A.P.I.
* 1995: Pedralbes Centre
* 1996: Nissaga de poder
* 2002-2004: Majoria absoluta
* 2006: Mar de fons

## Referències

* ↑ «La veu de Rosseanne». El Punt Avui, 01-10-2019 [Consulta: 19 gener 2020].
* ↑ «Mor Marta Padovan, l'Assumpció de 'Nissaga de poder'». ara.cat. [Consulta: 30 setembre 2019].
* 1 2 3 4 5 6 «La Vermella - Marta Barbarà, la veu de Drew Barrymore, Scarlett Johansson i Eva Mendes». CCMA. [Consulta: 1r juny 2024].
* 1 2 3 324cat. «Mor als 81 anys l'actriu Marta Padovan», 30-09-2019. [Consulta: 30 setembre 2019].
* ↑ Recaptacions del Teatre Romea on apareixen obres de la Companyia de Marta Padovan
* ↑ Pedralbes Centre al web de Jordi Bosch
* ↑ Nissaga de Poder a filmaffinity

## Enllaços externs

* Fitxa com a actriu de doblatge al català
* Fitxa com a actriu de doblatge al castellà (castellà)
* Fotografia de Marta Padovan en 1960 a l'Arxiu Històric de Poblenou
* Fotos de Marta Padovan a l'arxiu del Teatre Romea